Modulli mehmonxonani qurish va jihozlash uchun subsidiya ajratish tartibi toʻgʻrisidagi vaqtinchalik nizomni tasdiqlash haqida
(resolution, 2026-03-17)

Mamlakatimizda ekologik turizmni rivojlantirish uchun yanada kulay sharoitlar yaratish, sohaga qoʻshimcha investitsiyalarni jalb qilish, shuningdek, modulli mehmonxonalarni tashkil qilishda tadbirkorlik subyektlarini qoʻllab-quvvatlash hamda togʻli va chekka hududlarda turizm infratuzilmasini yanada takomillashtirish maqsadida Vazirlar Mahkamasi qaror qiladi: 1. Shunday tartib oʻrnatilsinki, unga muvofiq: a) 2024-yil 1-oktabrdan 2027-yil 1-yanvarga qadar tadbirkorlik subyektlari tomonidan modulli mehmonxonani qurish va jihozlash (rekonstruksiya qilish bundan mustasno) xarajatlarining bir qismini qoplash uchun Turizmni qoʻllab-quvvatlash jamgʻarmasidan (keyingi oʻrinlarda — Jamgʻarma) bir martalik subsidiya ajratiladi; b) subsidiya 2024-yil 1-oktabrdan 2026-yil 1-noyabrga qadar boʻlgan muddatda muvofiqlik sertifikati berilgan yangi tashkil etilgan hamda kamida 10 ta moduldan iborat boʻlgan modulli mehmonxonada yaratilgan har bir joy uchun quyidagi miqdorlarda subsidiyalar belgilanadi: “I” toifadagi modulli mehmonxonadagi har bir joy uchun — 10 million soʻm; “II” toifadagi modulli mehmonxonadagi har bir joy uchun — 7 million soʻm; “III” toifadagi modulli mehmonxonadagi har bir joy uchun — 5 million soʻm. Bunda subsidiya miqdoriga Oʻzbekiston Respublikasi Prezidentining “Tadbirkorlik subyektlariga subsidiyalar, imtiyozlar va preferensiyalarni taqdim etish tartiblarini takomillashtirish boʻyicha qoʻshimcha chora-tadbirlar toʻgʻrisida” 2024-yil 24-maydagi PQ-193-son qarori talablarini inobatga olgan holda aniqlik kiritiladi. 2. Quyidagilarni nazarda tutuvchi Modulli mehmonxonani qurish va jihozlash uchun subsidiya ajratish tartibi toʻgʻrisidagi vaqtinchalik nizom ilovaga muvofiq tasdiqlansin: subsidiya beriladigan tadbirkorlik subyektlariga qoʻyiladigan talablar; subsidiya olish uchun ariza berish va uni koʻrib chiqish tartibi; subsidiya ajratishni rad etish asoslari; subsidiya sifatida ajratilgan mablagʻlarni tadbirkorlik subyektlariga oʻtkazish tartibi. 3. Belgilansinki: modulli mehmonxona subsidiya ajratilgan davrdan boshlab besh yildan kam boʻlmagan muddatda faoliyat yuritishi lozim; ushbu bandning ikkinchi xatboshisida nazarda tutilgan talabga rioya etilmagan taqdirda, ajratilgan subsidiya modulli mehmonxona faoliyat yuritgan davrga mutanosib ravishda chegirilgan holda, qolgan mablagʻlar tadbirkor tomonidan Jamgʻarmaga qaytarilishi shart. Bunda Jamgʻarmaga qaytariladigan mablagʻlar Oʻzbekiston Respublikasi Turizm qoʻmitasi (keyingi oʻrinlarda — Turizm qoʻmitasi) qaroriga muvofiq tadbirkorlik subyekti tomonidan oʻn ish kunida Jamgʻarmaning maxsus hisobvaragʻiga oʻtkazilishi lozim; mablagʻlar Jamgʻarmaga belgilangan muddatda yoki toʻliq qaytarilmagan taqdirda, Turizm qoʻmitasi belgilangan tartibda ularni undirish choralarini koʻradi. 4. Turizm qoʻmitasi Oʻzbekiston Respublikasi Raqamli texnologiyalar vazirligi va Adliya vazirligi bilan birgalikda bir oy muddatda: mazkur qaror bilan tasdiqlangan Nizomga muvofiq davlat xizmati Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali joriy etilishini taʼminlasin; YIDXPda davlat xizmatini koʻrsatishning har bir bosqichida murojaatlar koʻrib chiqilishini kuzatib borish tartibini joriy etsin. 5. Oʻzbekiston Respublikasi Adliya vazirligi Turizm qoʻmitasi tomonidan davlat xizmatini koʻrsatishning belgilangan tartibiga rioya etilishi boʻyicha uning faoliyati yuzasidan, shu jumladan, YIDXP orqali doimiy nazorat oʻrnatsin. 6. Mazkur qarorning bajarilishini nazorat qilish Oʻzbekiston Respublikasi ekologiya, atrof-muhitni muhofaza qilish va iqlim oʻzgarishi vaziri A.A. Abduxakimov zimmasiga yuklansin. 1. Ushbu Vaqtinchalik nizom (keyingi oʻrinlarda — Nizom) 2024-yil 1-oktabrdan 2027-yil 1-yanvarga qadar tadbirkorlik subyektlari (keyingi oʻrinlarda — tadbirkor) tomonidan modulli mehmonxonani qurish va jihozlash xarajatlarining bir qismini qoplash maqsadida budjetdan tashqari Turizmni qoʻllab-quvvatlash jamgʻarmasi (keyingi oʻrinlarda — Jamgʻarma) mablagʻlari hisobidan subsidiya ajratish tartibini belgilaydi. Nizom 2027-yil 1-yanvarga qadar amal qiladi. 2. Nizomda quyidagi asosiy tushunchalar qoʻllaniladi: modulli mehmonxona — montaj va demontaj qilish imkoniyatiga ega konstruksiyalar hamda mustahkam metall karkasdan (ramkadan) tayyorlangan, kamida bir yoki undan ortiq modullardan iborat boʻlgan, har bir xonasi belgilangan standartga muvofiq jihozlangan toʻlaqonli mehmonxona; subsidiya — tadbirkorga modulli mehmonxonani qurish va jihozlash xarajatlarining bir qismini qoplash maqsadida Jamgʻarmadan bir marta ajratiladigan mablagʻlar. 3. Modulli mehmonxonani sertifikatlashtirish va unga yulduz toifasi (kategoriya) berish Vazirlar Mahkamasining 2020-yil 10-iyuldagi 433-son qarori bilan tasdiqlangan Turistik xizmatlarni sertifikatlashtirish va turistik industriya obyektlarini tasniflash tartibi toʻgʻrisidagi nizomga muvofiq amalga oshiriladi. 4. Subsidiya 2024-yil 1-oktabrdan 2026-yil 1-noyabrga qadar boʻlgan muddatda muvofiqlik sertifikati berilgan yangi tashkil etilgan hamda kamida 10 ta moduldan iborat boʻlgan “I”,”II” va “III” toifadagi modulli mehmonxona uchun ajratiladi (rekonstruksiya qilish bundan mustasno). 5. Subsidiya modulli mehmonxonada yaratilgan har bir joy uchun quyidagi miqdorlarda subsidiya belgilanadi: “I” toifadagi modulli mehmonxonadagi har bir joy uchun — 10 million soʻm; “II” toifadagi modulli mehmonxonadagi har bir joy uchun — 7 million soʻm; “III” toifadagi modulli mehmonxonadagi har bir joy uchun — 5 million soʻm. Bunda: subsidiya miqdoriga Oʻzbekiston Respublikasi Prezidentining “Tadbirkorlik subyektlariga subsidiyalar, imtiyozlar va preferensiyalarni taqdim etish tartiblarini takomillashtirish boʻyicha qoʻshimcha chora-tadbirlar toʻgʻrisida” 2024-yil 24-maydagi PQ-193-son qarori talablarini inobatga olgan holda aniqlik; mehmonxonada har bir joy uchun kamida 4,5 kvadrat metr maydon ajratilgan boʻlishi lozim. 6. Tadbirkor subsidiya olish uchun ariza taqdim etish vaqtida quyidagi talablarga javob berishi lozim: Oʻzbekiston Respublikasining Soliq kodeksida nazarda tutilgan soliq va yigʻimlar hamda turistik (mehmonxona) yigʻim boʻyicha qarzdorligi boʻlmasligi; qayta tashkil etish yoki tugatish jarayonida boʻlmasligi; faoliyati qonunchilik hujjatlarida belgilangan tartibda vaqtincha toʻxtatilgan boʻlmasligi; sud qarori asosida toʻlovga qobiliyatsiz deb eʼlon qilingan boʻlmasligi; modulli mehmonxonaga berilgan muvofiqlik sertifikati hamda yer uchastkasiga boʻlgan huquqni tasdiqlovchi hujjat (yerni ijaraga olish hujjatlari onlayn-auksion savdolari orqali taqdim qilingan boʻlsa) mavjudligi. 7. Subsidiya Nizomga 1-ilovaga muvofiq sxema boʻyicha ajratiladi. 8. Tadbirkor yoki uning vakili (ariza beruvchi) subsidiya olish uchun davlat xizmatlari markaziga yoki Oʻzbekiston Respublikasi Yagona interaktiv davlat xizmatlari portali orqali (keyingi oʻrinlarda — YIDXP) Turizm qoʻmitasiga (keyingi oʻrinlarda — Qoʻmita) Nizomga 2-ilovaga muvofiq shaklda ariza bilan murojaat qiladi. 9. Ariza ariza beruvchi tomonidan identifikatsiya qilishning zamonaviy vositalari bilan (elektron raqamli imzo, daktiloskopiya, yagona identifikatsiya tizimidagi login va parol, mobil-ID va boshqalar) tasdiqlanadi. Ariza YIDXP orqali toʻldirilganda, ariza beruvchining elektron raqamli imzosi talab etilmaydi. 10. Qoʻmita ariza kelib tushgan kundan boshlab oʻn besh ish kuni ichida uning Nizomda belgilangan talablarga muvofiqligini, hududiy boʻlinmalari tomonidan joyiga chiqqan holda oʻrganib chiqadi va natijasi boʻyicha dalolatnoma rasmiylashtiradi. 11. Qoʻmita ariza beruvchining arizasini oʻrganish davrida quyidagi hujjatlarni masʼul davlat organlari va tashkilotlardan mustaqil ravishda, shu jumladan, “Elektron hukumat” tizimining idoralararo integratsiya platformasi orqali real vaqt rejimida oladi: yuridik shaxs boʻlgan tadbirkorning nomi, joylashgan joyi (pochta manzili), uning roʻyxatdan oʻtish raqami, sanasi, guvohnoma bergan organ nomi, STIR va tijorat bankidagi hisobvaragʻi rekvizitlari; modulli mehmonxonaga berilgan muvofiqlik sertifikati; yer uchastkasiga boʻlgan huquqni tasdiqlovchi hujjat (yerni ijaraga olish hujjatlari onlayn-auksion savdolari orqali taqdim qilingan boʻlsa); toifasi toʻgʻrisida muvofiqlik sertifikati. 12. Qoʻmita arizani oʻrganib chiqib, bir ish kunida subsidiya berish yoki berishni rad etish toʻgʻrisida (rad etish asoslari aniq koʻrsatilgan holda) qaror qabul qiladi hamda qarorning elektron nusxasini qaror qabul qilingan kundan eʼtiboran bir ish kunida davlat xizmatlari markazi (oʻzi kelgan holda murojaat qilinganda) yoki YIDXP (elektron tarzda murojaat qilinganda) orqali ariza beruvchiga yuboradi. 13. Subsidiya berish toʻgʻrisidagi qarorda subsidiya miqdori, modulli mehmonxona nomi, yulduz toifasi (mavjud boʻlsa), xonalar fondi, oʻrinlar soni, joylashgan joyi va kadastr raqami, subsidiya olayotgan tadbirkor (yuridik shaxs) nomi, STIR va tijorat bankidagi hisobvaragʻi koʻrsatiladi. 14. Subsidiya berish quyidagi asoslarga koʻra rad etiladi: arizada Nizomga 2-ilovada koʻrsatilgan maʼlumotlar toʻliq koʻrsatilmaganligi yoki notoʻgʻri koʻrsatilganligi; ariza beruvchi va mehmonxona Nizomning 4 — 6-bandlarida koʻrsatilgan talablarga javob bermasligi. Subsidiya berishni ushbu bandda koʻrsatilmagan asoslar boʻyicha rad etishga yoʻl qoʻyilmaydi. 15. Ariza beruvchi subsidiya berishni rad etish toʻgʻrisidagi qaror nusxasini olgan kundan boshlab koʻpi bilan oʻttiz ish kuni ichida qarorda koʻrsatib oʻtilgan kamchiliklarni bartaraf etishi hamda ularning bartaraf etilganligini tasdiqlovchi hujjatlarni ilova qilgan holda, Qoʻmitaga takroran ariza bilan murojaat qilishi mumkin. 16. Ariza takroran taqdim etilgan kundan boshlab yetti ish kunida qayta koʻrib chiqiladi. Bunda subsidiya berishni yangi asoslar boʻyicha rad etishga yoʻl qoʻyilmaydi. 17. Nizomning 15-bandida koʻrsatilgan muddat tugagandan soʻng taqdim etilgan ariza yangi berilgan deb hisoblanadi. 18. Subsidiya berish toʻgʻrisida qaror qabul qilingan kundan boshlab oʻn ish kuni mobaynida Qoʻmita tadbirkorning tijorat bankidagi hisobvaragʻiga tegishli mablagʻlarni oʻtkazib beradi. 19. Subsidiya berish uchun Jamgʻarma hisobidan mablagʻ ajratilgan tadbirkorlar reyestri Qoʻmitaning rasmiy veb-saytiga joylashtiriladi. 20. Tadbirkor subsidiya olish uchun taqdim etilgan maʼlumotlar va hujjatlarning toʻgʻriligi uchun masʼul hisoblanadi. 21. Qoʻmita subsidiya berish ishlarini tashkil etish, muvofiqlashtirish, monitoring qilish va Jamgʻarma hisobidan ajratilgan mablagʻlarning tadbirkorga yetkazilishi uchun masʼul hisoblanadi. 22. Modulli mehmonxona subsidiya ajratilgan davrdan boshlab besh yildan kam boʻlmagan muddatda faoliyat yuritishi lozim. Ushbu bandning birinchi xatboshisida nazarda tutilgan talabga rioya etilmagan taqdirda, ajratilgan subsidiya modulli mehmonxona faoliyat yuritgan davrga mutanosib ravishda chegirilgan holda, qolgan mablagʻlar tadbirkor tomonidan Jamgʻarmaga qaytarilishi shart. Bunda Jamgʻarmaga qaytariladigan mablagʻlar Qoʻmitaning qaroriga muvofiq tadbirkor tomonidan oʻn ish kunida Jamgʻarmaning maxsus hisobvaragʻiga oʻtkazilishi lozim. Mablagʻlar Jamgʻarmaga belgilangan muddatda yoki toʻliq qaytarilmagan taqdirda, Qoʻmita belgilangan tartibda ularni undirish choralarini koʻradi. 23. Tadbirkor Qoʻmitaning qarori yoki uning xodimlari xatti-harakatlari yuzasidan qonunchilikda belgilangan tartibda shikoyat qilishi mumkin. 24. Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. BosqichlarSubyektlarTadbirlarBajarish muddatlari1-bosqichTadbirkor yoki uning vakili (ariza beruvchi)Modulli mehmonxonani qurish va jihozlash maqsadida subsidiya olish uchun davlat xizmatlari markazlari yoki Oʻzbekiston Respublikasi Yagona interaktiv davlat xizmatlari (keyingi oʻrinlarda — YIDXP) orqali Turizm qoʻmitasiga ariza taqdim etadi.Ariza beruvchining xohishiga koʻra2-bosqichTurizm qoʻmitasi1. Arizani joyiga chiqqan holda oʻrganib chiqadi, natijasi boʻyicha dalolatnoma rasmiylashtiradi, zarur maʼlumotlarni “Elektron hukumat” tizimi orqali tegishli davlat organlari va tashkilotlardan soʻrab oladi.15 ish kunida2. Subsidiya berish yoki berishni rad etish toʻgʻrisida qaror qabul qiladi hamda davlat xizmatlari markazi yoki ariza beruvchining YIDXPdagi shaxsiy kabinetiga yuboradi.1 ish kunida3-bosqichTadbirkor yoki uning vakili (ariza beruvchi)1. Subsidiya berishni rad etish toʻgʻrisidagi qarorni olganda, qarorda koʻrsatilgan kamchiliklarni bartaraf etadi.2. Tegishli tasdiqlovchi hujjatlarni (maʼlumotlarni) ilova qilgan holda, davlat xizmatlari markazi yoki YIDXP orqali Turizm qoʻmitasiga takroran murojaat qiladi.30 ish kundan koʻp boʻlmagan muddatda4-bosqichTurizm qoʻmitasiAriza takroran taqdim etilganda, uni qayta koʻrib chiqadi.7 ish kunida5-bosqichTurizm qoʻmitasiSubsidiya berish toʻgʻrisida qaror qabul qilinganda tadbirkorning tijorat bankidagi hisobvaragʻiga mablagʻlarni oʻtkazib beradi.10 ish kunida Oʻzbekiston RespublikasiTurizm qoʻmitasigaModulli mehmonxonani qurish va jihozlash uchun subsidiya olish toʻgʻrisidaARIZA_________________________________________________________________________________________(yuridik shaxsni davlat roʻyxatidan oʻtkazish toʻgʻrisidagi guvohnomaga muvofiq ariza beruvchining toʻliq nomi)_________________________________________________________________________________________(pochta manzili)_____________________________________________________________ manzil boʻyicha roʻyxatdan oʻtgan,Direktori(ishonchli vakil): _____________________________________________________________ shaxs nomidan(ariza beruvchi rahbari / ishonchli vakil F.I.O.)_______________________________________________________________________ manzilda joylashgan(viloyat, tuman, shahar, koʻcha, bino raqami)modulli mehmonxonani qurish va jihozlash xarajatlarining bir qismini qoplash uchun Turizmni qoʻllab-quvvatlash jamgʻarmasi mablagʻlari hisobidan subsidiya ajratishingizni soʻrayman.Modulli mehmonxonadagi oʻrinlar soni:____________________________________________Muvofiqlik sertifikati olingan sana va raqami:____________________________________________Yerdan vaqtinchalik foydalanish (ijara) huquqini tasdiqlovchi hujjat rekvizitlari: sanasi, raqami (agar huquq onlayn-auksion savdolari orqali olinmagan boʻlsa)____________________________________________Bank rekvizitlariva hisobvaragʻi:__________________________________________________________________________________________________________________Aloqa maʼlumotlari(tel/faks raqami,elektron pochta manzili:_______________________________________________________________________(ariza beruvchining lavozimi, F.I.O.)20 ____ yil _____________